cyanic-selkie/wikianc huggingface dataset:
गिनी पिग
व्यवहार
गिनी पिग की दृष्टि दूरी और रंग के मामले में एक इंसान की तरह अच्छी नहीं है, लेकिन उनके पास दृष्टि का एक बड़ा कोण (लगभग 340 डिग्री) है। उनकी सुनने, सूँघने और स्पर्श की इंद्रियां अच्छी तरह से विकसित हैं। नर 3-5 सप्ताह में यौन परिपक्वता तक पहुँचते हैं, जबकि मादा 4 सप्ताह की उम्र में प्रजननक्षम हो सकती हैं और वयस्क होने से पहले बच्चे पैदा कर सकती हैं। मादा गिनी पिग साल भर प्रजनन करने में सक्षम है। एक बार में 3 से 4 बच्चें जन्म लेते हैं। अधिकांश कृन्तकों की संतान के विपरीत जो जन्म के समय पूर्ण विकसित नहीं होते हैं, नवजात गिनी शिशु के बाल, दाँत, पंजे और आंशिक दृष्टि अच्छी तरह से विकसित होते हैं।
गिनी सूअर का प्राकृतिक आहार घास है; उनके दाढ़ पौधे को पीसने के लिए विशेष रूप से उपयुक्त होते हैं और अपने पूरे जीवन में लगातार बढ़ते रहते हैं। अगर शुरुआती जीवन में सही ढंग से संभाला जाता है, तो गिनी सूअर उठाए जाने और ले जाने के लिए आदि हो जाते हैं और शायद ही कभी काटते या खरोंचते हैं। वे कायर किस्म के हैं और भले ही मौका हो अक्सर अपने पिंजरे से भागने का प्रयास करने में संकोच करते हैं। वो दो या उससे ज्यादा के समूह में फलते–फूलते हैं। स्विट्ज़रलैंड में, केवल एक गिनी पिग को रखना उसके कल्याण के लिए हानिकारक माना जाता है और कानून द्वारा वर्जित है।
केवी29
मकबरा केवी 29 मिस्र में थेबान नेक्रोपोलिस में स्थित किंग्स की घाटी में एक प्राचीन मकबरा है जो एक अज्ञात मकबरा है।
विशाल
विशाल नाम से विकिपीडिया पर निम्न लेख हैं:
विशाल (नाम)
विशाल पुरुषों का एक नाम है। विशाल का मतलब है महान, भव्यता, भव्यता,विस्तृत, शक्तिशाली, प्रख्यात ,शोहरत और श्रेष्ठता।
अतिस्फीति
अर्थशास्त्र में अतिस्फीति या हाइपरइनफ्लेशन (hyperinflation) बहुत अधिक और तेज़ी से बढ़ती मुद्रास्फीति (महंगाई) की स्थिति को कहते है। यह मुद्रा के वास्तविक मूल्य को तेज़ गति से गिराती है, क्योंकि अधिकांश माल और सेवाओं की कीमतों में बेताहाशा वृद्धि होने लगती है। अतिस्फीति की हालात में लोगों को भयंकर आर्थिक कठिनाईयों का सामना करना पड़ता है और अपने बचाव के लिए वह आमतौर पर देश की मुद्रा को छोड़कर किसी अधिक स्थिर विदेशी मुद्रा को अपनाने के लिए विवश हो जाते है।
आमतौर पर किसी देश में अतिस्फीति की दशा उस देश की सरकार द्वारा मुद्रा आपूर्ति में तेज़ी से वृद्धि करने से होती है, यानि अगर देश की सरकार जनता पर कर में कम पैसा कमाए और खर्चा बहुत रखे तो इस कमी को पूरा करने के लिए वह मुद्रा छापती है और इस से जनता पर महंगाई बढ़ने लगती है। यह सरकार के मंत्रियों में आर्थिक अज्ञान से होता है, जिसमें सरकार को लगता है कि लोक-कल्याण के लिए वह अपनी आय और देश की अर्थव्यवस्था के आकार से कहीं अधिक पैसा छापकर खर्चा कर सकती है। कभी-कभी सरकार अपनी आर्थिक अयोग्यता के कारण इतना ऋण ले लेती है कि उसका ब्याज चुकाने के लिए भी उसे मुद्रा छापने पर मजबूर होना पड़ता है।
पारावुर आराधनालय
पारावुर आराधनालय या पारुर आराधनालय (Paravur Synagogue) केरल के उत्तरी पारावुर में स्थित एक प्राचीन यहूदी आराधनालय है। यह केरल में स्थित सभी यहूदी आराधनालयों में से सबसे बड़ा और सबसे परिपूर्ण है।
वर्तमान समय में यहाँ पूजा-अराधना नहीं की जाती किन्तु केरल सरकार ने हाल ही में इसका जीर्णोद्धार कराया है और अब यह आराधनालय जनता के दर्शन के लिए खोल दिया गया है।
राजा मानसिंह तोमर संगीत एवं कला विश्वविद्यालय
राजा मानसिंह तोमर संगीत और कला विश्वविद्यालय, ग्वालियर, मध्य प्रदेश, भारत में स्थित एक राज्यीय विश्वविद्यालय है। इसे 2008 में मध्य प्रदेश सरकार द्वारा स्थापित किया गया था और इसका नाम महाराजा मानसिंह तोमर के नाम पर रखा गया है। विश्वविद्यालय संगीत, नृत्य, ललित कला और नाटक और रंगमंच में पाठ्यक्रम प्रदान करता है। इसमें 170 संबद्ध कॉलेज हैं।
बेलान्दुर झील
<mapframe latitude="12.936683" longitude="77.661495" zoom="14" width="454" height="233" align="right"> { "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 77.66492843627931,         12.935207658673524        ]      }    }  ] }
बेलान्दुर झील, बेंगलुरु शहर के दक्षिण पूर्व में बेलंदूर उपनगर में स्थित एक झील है, और शहर की सबसे बड़ी झील है। इसका इस्तेमाल ब्रिटिश शासन के दौरान पनविमानों को उतारने के लिए किया गया था। यह बेलंदूर जल निकासी प्रणाली का एक हिस्सा है जो शहर के दक्षिणी और दक्षिणी-पूर्वी हिस्सों में जाता है। झील ऊपर की तीन झीलों के श्रृंखलाओं का एक संग्राहक है, और लगभग 148 वर्ग किलोमीटर (37,000 एकड़) का जलग्रहण क्षेत्र है। इस झील का पानी आगे पूर्व की ओर वरथूर झील में बहता है, जहाँ से यह पठार के नीचे और अंततः पिनाकानी बेस बेसिन में मिलती है। यह वर्तमान में अत्यधिक प्रदूषित है, और मई 2015 में पानी की सतह पर फैले फोम ने आग पकड़ ली और घंटों तक जला था।
जनवरी 2018 में झील में फिर से आग लग गई थी।
सुमेरी भाषा
सुमेरी ( EME.G̃IR15EME.G̃IR15 " देशी बोली ")
प्राचीन सुमेर की भाषा थी और मेसोपोटेमिया में बोली गयी एक भाषा वियोजक थी। ३वी सहस्राब्दी आम युग पूर्व में सुमेरी और सामी-भाषा बोलने वाले अक्कादी में घनिष्ठ सांस्कृतिक सहजीवन बनी थी जिसके कारण बहुत सदस्य द्विभाषावाद थे। सुमेरी और पूर्वी सामी भाषा अक्कादी का एक दूसरे पर प्रभाव सभी क्षेत्रों में स्पष्ट है, जैसे कि शाब्दिक उधार और वाक्यगत, आकृति-संबंधी और ध्वन्यात्मक अभिसरण। इस वजय से कुछ विद्वान तीसरी सहस्राब्दी आम युग पूर्व के सुमेरी और अक्कादी को भाषिक अभिसरण क्षेत्र कहते हैं।
२००० आम युग पूर्व के आस पास अक्कादी ने धीरे-धीरे सुमेरी से बोल चाल की भाषा का स्तर लेली (पक्की समय सारणी पर विवाद चालू है), परंतु मेसोपोटेमियी राज्यों (जैसे कि असीरिया और बैबिलौन) में पहली शताब्दी आम युग तक सुमेरी एक पवित्र, औपचारिक, साहित्यिक और वैज्ञानिक भाषा के रूप में काम आती थी। इसके बाद यह संभवतः १९वी सदी तक भुली हुइ रही, जिसके बाद असूरी विद्वानों ने शिलालेख एवं खुदाए पट्टीयां द्वारा अंकन लिपि को गूढार्थना चालू किया ।
रफ़ीक़ शादानी
रफ़ीक़ शादानी एक भारतीय कवि थे जो अवधी, हिन्दी व उर्दु भाषाओं में लिखते थे। वे अपने व्यंग्य और कटूपहास के लिये जाने जाते हैं। मध्य उत्तर प्रदेश की लोक-बोली का प्रयोग करने वाले रफ़ीक़ शादानी अपने राजनैतिक व्यंगय के लिये भी जाने जाते हैं। उन्होने व्यंग्य की १३ पुस्तकें लिखी।
जीवनी
रफ़ीक़ शादानी का परिवार उत्तर प्रदेश के फैज़ाबाद ज़िले के मुमताज़नगर गाँव से था, लेकिन उनके पिता, इमामुद्दीन बर्मा में तम्बाकू, तेल व इत्र के व्यापारी थे। मार्च १९३४ में रफ़ीक़ शादानी का जन्म बर्मा में ही हुआ। १९६२ के बाद उन्होने अपनी व्यंग्य शायरी मुशायरों में पढ़नी आरम्भ करी। बहराइच में हुई वाहन दुर्घटना में ९ फ़रवरी २०१० में उनक देहांत हो गया।
हनूर
हनूर (Hanur) भारत के कर्नाटक राज्य के चामराजनगर ज़िले में स्थित एक नगर है।
कनकगिरि जैन तीर्थ
कनकगिरि जैन तीर्थ (Kanakagiri Jain tirth) भारत के कर्नाटक राज्य के चामराजनगर ज़िले में स्थित एक जैन तीर्थ स्थल है।
कमल (नाम)
कमल पुरुषों और महिलाओं का पहला नाम है, हालांकि पुरुषों की अधिक संख्या है, जिसमें कई मूल हैं:
सुरेश
सुरेश एक भारतीय पुरुष नाम है जो संस्कृत के शब्द  में उत्पन्न हुआ है। इसका अर्थ "देवताओं का शासक" है और इसका उपयोग हिंदू देवताओं इंद्र, भ्राम, विष्णु और शिव केे लिए एक महाकाव्य में किया गया है।
सुरेश नाम के लोगों में शामिल हैं:
कुछ रंग प्यार के ऐसे भी
कुछ रंग प्यार के ऐसे भी एक लोकप्रीय भारतीय हिन्दी धारावाहिक है, जिसका प्रसारण सोनी पर 29 फरवरी 2016 से 2 नवम्बर 2017 तक हुआ। इस धारावाहिक के निर्माता यश पटनायक और ममता यश पटनायक हैं। इस शो के मुख्य भूमिका में नजर आते थे शहीर शेख, एरिका फर्नान्डिज और सुप्रिया पिलगांवकर।
कहानी
देव को सोनाक्षी के प्यार में पागल हुए फिरते देख उसकी माँ अवसाद (डिप्रेशन) में चले जाती है। जब देव को पता चलता है कि उसके माँ की उदासी की वजह सोनाक्षी है तो वो उसके साथ रिश्ता तोड़ देता है। इस तरह से रिश्ता तोड़ देने से सोनाक्षी दुःखी हो जाती है और जल्द से जल्द किसी से भी शादी करने के पीछे पड़ जाती है। सोनाक्षी के इस फैसले से देव की हालत खराब होने लगती है और मजबूरी में ईश्वरी को सोनाक्षी को वापस लाने के लिए कहना पड़ता है। इसके बाद उन दोनों की शादी हो जाती है और शादी के बाद देव की मामी उर्फ गरीब की बेटी अपना रंग दिखाना शुरू कर देती है और परिवार वालों के बीच आग लगाने का काम शुरू कर देती है। जिससे दीक्षित और बोस परिवार वालों के बीच इतना तनाव बढ़ जाता है कि देव और सोनाक्षी अलग हो जाते हैं और सोनाक्षी दिल्ली से बाहर चले जाती है।
सोनाक्षी अपने काम से कोलकाता से दिल्ली आती है और वो अपनी 6 साल की बेटी, सुहाना को बताती है कि उसके पिता भी दिल्ली में रहते हैं। देव और सोनाक्षी दिल्ली में एक पुरस्कार समारोह में मिलते हैं। देव को जल्द ही एहसास हो जाता है कि सुहाना उसकी ही बेटी है और कई कोशिशों के बाद वो देव को अपना लेती है। बाद में ईश्वरी भी सोनाक्षी को पसंद करने लगती है और वो दोनों फिर से एक हो जाते हैं। देव और सोनाक्षी का शुभ नाम का एक बच्चा भी होता है।
अपघर्षी कर्तन
ग्राइण्डिंग (Grinding) या पेषण एक अपघर्षक मशीनिंग प्रक्रिया (abrasive machining process) है जो काटने के लिये शीण चक्र (grinding wheel) का उपयोग करती है।
घर्षक या ग्राइण्डर लकड़ी, धातु तथा पत्थरों के प्रमार्जन तथा उनपर चमक पैदा करने के कामों में लाया जाता है। ये घर्षक प्राकृतिक तथा बनावटी पदार्थों को मिलाकर बनाया जाता है। कुरुबिंद (कोरंडम, corundum), एमरी, (emery), बालू (sand) तथा विविध प्रकार के पत्थर आदि प्राकृतिक घर्षक हैं, जिनका उपयोग पेषण पत्थर (सिलवट्ट / ग्राइन्डिंग स्लैब) और शाणचक्रों (grinding wheels) के बनाने में होता है। दूसरे प्राकृतिक घर्षक भी हैं, जो इतने लाभदायक और अधिक उपयोगी नहीं हैं।
बनावटी घर्षकों में कारबोरंडम (carborundum), पिसा हुआ लोहा तथा इस्पात हैं। कारबोरंडम, कार्बन तथा कुरुबिंद को मिलाकर बनता है। इस्पात से एमरी भी बनाया जाता है। या तो इस्पात को पीसकर, या फिर इस्पात एमरी बनाकर घर्षक बनाते हैं। इस्पात एमरी बनाने का नियम यह है कि अच्छे इस्पात को अधिक तपाकर तुंरत जल में डाल देते हैं। इस ठंढे लोहे को यंत्रों द्वारा पीस लिया जाता है।
इन प्राकृतिक तथा बनावटी घर्षकों को चिपकनेवाले पदार्थ के साथ मिलाकर पेषण पत्थर या शाणचक्र बनाए जाते हैं। इन चिपकनेवाले पदार्थों में काचित (Vitrified) सिलिकेट, चपड़ा (shellac), संश्लिष्ट रेजिन और रबर मुख्य हैं। विशेष भारी कामों के लिये, या ऐसे कामों के लिये जहाँ धातु को अधिक तीव्र गति पर घिसना होता है, काचित पदार्थ का उपयोग सबसे अधिक होता है।
रबर ऐसे पतले चक्र बनाने के काम में लाया जाता है जिनसे किसी धातु को दो भागों में काटा जाता है। ये चक्र भंगुर नहीं होते और इस प्रकार इनके टूटने का डर नहीं रहता।
घर्षक की संरचना पर ध्यान देना जरुरी है। संरचना से मतलब घर्षक के कणों की एक दूसरे से दूरी से है। दूर-दूर रखे गए कण मृदु और तन्य (ductile) धातु को ठीक प्रकार से काट सकते हैं, परंतु पास पास रखे गए कण कठोर तथा भंगुर धातु के लिये उपयुक्त होते हैं। पास पासवाले कण से अच्छी परिसज्जा (finish) होती है और समतल पर चमक आ जाती है।
घर्षक के कणों के परिमाण का भी प्रभाव धातु पर पड़ता है। कठोर और भंगुर धातुएँ छोटे कण के घर्षक से अच्छी कटती हैं और इसी प्रकार ये घर्षक प्रमार्जन के लिय भी ठीक होते हैं। मोटे कण के घर्षकों से अधिक धातु कम समय में कट जाती है, परंतु अच्छी परिसज्जा नहीं हो पाती और धातु पर रेखाएँ पड़ जाती हैं।
कोल्लेगाल
कोल्लेगाल (Kollegal) भारत के कर्नाटक राज्य के चामराजनगर ज़िले में स्थित एक नगर है।
येलंदूर
येलंदूर (Yelandur) भारत के कर्नाटक राज्य के चामराजनगर ज़िले में स्थित एक नगर है।
बेपनाह
बेपनाह का अर्थ होता है कि उसका कोई पनाह अर्थात रहने का स्थान नहीं है। इस नाम से विकिपीडिया पर निम्न लेख मौजूद हैं:-
अज्जीपुरा
अज्जीपुरा (Ajjipura) भारत के कर्नाटक राज्य के चामराजनगर ज़िले में स्थित एक गाँव है।
भादा
भादा बिहार के सहारसा जिले में स्थित गांव है
चोवाड़ी
चोवाड़ी (Chowari) या चुआड़ी खास (Chuari Khas) भारत के हिमाचल प्रदेश राज्य के चम्बा ज़िले में स्थित एक नगर है।
उल्टा किला
उल्टा किला इलाहाबाद से14 किलोमीटर दूर झूँसी क्षेत्र में है। उल्टा किला यह नाम झूँसी के शासक हरिबोंग नामक राजा की कहानी से लिया गया था। राजा को किसी भी पुण्य से रहित पुरुष माना जाता था और उसके फैसले से हमेशा उसके शहर के लोगों को नुकसान हुआ। एक दिन उसने संत को खाने केलिए कुछ गड़बड़ दिया, संत ने उसे शाप दिया कि एक सितारा उसके किले पर गिर कर उसे उल्टा कर देगा। मान्यतानुसार मिर्रिख सितारा इस किले पर गिर पड़ा और तब से किला उल्टा हो गया है।
कमल (बहुविकल्पी)
कमल वनस्पति जगत का एक पौधा हैं, एवं भारत का राष्ट्रीय पुष्प है।
कमल नाम से विकिपीडिया पर अन्य लेख हैं:
परफेक्ट पति
परफेक्ट पति भारतीय हिन्दी धारावाहिक है, जिसका प्रसारण एंड टीवी पर 3 सितम्बर 2018 से शुरू हुआ। ये मिटेगी लक्ष्मणरेखा के स्थान पे सोमवार से शुक्रवार, रात 9:30 दिखाया जाने लगा। इसमें सायली संजीव और आयुष आनंद मुख्य किरदार निभा रहे हैं।
कहानी
ये कहानी राजस्थान एक जगह की है, जहाँ राजश्री राठौड़ (जया प्रदा) अपने आदर्श बेटे, पुष्कर राठौड़ (आयुष आनंद) के लिए एक आदर्श पत्नी ढूंढती रहती है। विधिता (सायली संजीव) भी अपने लिए एक आदर्श पति चाहती है। उन दोनों की शादी के बाद, उन दोनों के रिश्तों में काफी उतार चढ़ाव आते हैं और उसके बाद ये सवाल उठता है कि क्या एक आदर्श बेटा, एक आदर्श पति बन सकता है?
निर्माण
इस धारावाहिक से जया प्रदा ने छोटे पर्दे पर अपने अभिनय के सफर की शुरुआत की, जिसमें इन्हें राजश्री राठौड़ का किरदार मिला है।
हिस्पर मुज़ताग़
हिस्पर मुज़ताग़ (Hispar Muztagh) काराकोरम पर्वत शृंखला की एक उपशृंखला है। यह पाक-अधिकृत कश्मीर के गिलगित-बल्तिस्तान खंड के गोजल क्षेत्र में स्थित है। इसके उत्तर में शिमशाल घाटी, दक्षिण में हिस्पर हिमानी (ग्लेशियर) और पश्चिम में हुन्ज़ा घाटी है। बाल्तोरो मुज़ताग़ के बाद यह काराकोरम पर्वतों की दूसरी सबसे ऊँची शृंखला है। हिस्पर मुज़ताग़ का सबसे लम्बा पहाड़ ७,८८५ मीटर (२५,८६९ फ़ुट) ऊँचा 'दिस्तग़िल सर' नामक पर्वत है। उइग़ुर भाषा में 'मुज़' (बर्फ़) और 'ताग़' (पर्वत) जोड़कर बने शब्द का अर्थ बर्फ़ीला-पर्वत होता है।
एमरी
एमरी (Emery या corundite) एक गहरे रंग की दानेदार शैल है जिससे अपघर्षक चूर्ण (abrasive powder) बनाया जाता है। इसका नाम नैक्सोस द्वीप के केप एमरी (Cape Emeri) पर पड़ा है जहाँ सबसे पहले इस तरह की शैल प्राप्त हुई थी। इस शैल में मुख्यतः खनिज कोरण्डम (अलुमिनियम आक्साइड) होता है।
खासी एवं जयंतिया पहाड़ियाँ
खासी और जयन्तिया भारत के पूर्वोत्तर में स्थित पर्वतीय क्षेत्र हैं। ब्रिटिश काल में ये क्षेत्र असम प्रान्त के भाग थे। अब ये मेघालय के अन्तर्गत आते हैं। यह दक्षिण के पठार का ही एक भाग माना जाता है यह उतरी पूर्व पहाड़ियों में बारहवें स्थान पर आता है!inhi me vishav ka sabse jyada varsha wala sathan hai masinram jaha sabse jyada varsha hoti hai.
yah purbi ghat ka ek bhag hai गोरा खांसी जयंती पहाड़िया पूर्वांचल हिमालय का भाग नहीं है |
क्राइस्ट चर्च कॉलेज, कानपूर
क्राइस्ट चर्च कॉलेज, कानपुर की स्थापना 1866 में हुयी थी I वर्तमान में यह छत्रपति शाहू जी महाराज विश्वविद्यालय, कानपुर से सम्बद्ध है I इस कॉलेज का प्रारम्भ 1840 में, एसपीजी मिशन स्कूल के रुप में किया गाया था I
पाठ्यक्रम
स्नातक और स्नातकोत्तर कार्यक्रमों की पेशकश कर रहे हैं -
धारवास
धारवास (Dharwas) भारत के हिमाचल प्रदेश राज्य के चम्बा ज़िले में स्थित एक गाँव है। यह पंगी घाटी में स्थित एक रमणीय पर्वतीय क्षेत्र है और जम्मू और कश्मीर की सीमा के बहुत समीप है।
गजरा
गजरा फूलों की माला होती हैं जो दक्षिण एशियाई महिलाएँ अपने बालों के पिछले हिस्सों पर बाँधती है। ऐसा उत्सव के अवसरों, शादियों या रोजमर्रा की पारंपरिक पोशाक के हिस्से के दौरान पहना जाता है। वे आम तौर पर चमेली के कई भिन्न प्रकार से बनते हैं लेकिन गुलाब, गुलदाउदी और गुड़हर का भी व्यापक रूप से गजरा में उपयोग किया जाता है। यह दोनों बन और गुथे हुए बालों (चोटी) के साथ पहना जा सकता है।
दक्षिण एशिया में महिलाएं आमतौर पर पारंपरिक पोशाक के साथ इसे पहनती हैं। यह मुख्य रूप से उत्सव के अवसरों और शादियों के दौरान दक्षिण एशिया में महिलाओं द्वारा कलाई पर भी पहना जाता है। गजरा एक आभूषण है जो पूरी तरह से बाल शैली को सजाने के लिए है और आमतौर पर बालों को सँभाल कर रखने में सहायता नहीं करता है। ये बालों में सुगंध लाने के लिये भी उपयोग किया जाता है।
दिस्तग़िल सर
दिस्तग़िल सर या दिस्तेग़िल सर काराकोरम पर्वत शृंखला की हिस्पर मुज़ताग़ उपशृंखला का सबसे ऊँचा पर्वत है। यह पाक-अधिकृत कश्मीर के गिलगित-बल्तिस्तान खंड के गोजल क्षेत्र में स्थित है। दिस्तग़िल सर विश्व का १९वाँ सबसे ऊँचा और पाकिस्तानी नियंत्रित क्षेत्रों का ७वाँ सबसे ऊँचा पर्वत है। इसके ऊपरी भाग में एक ३ किमी लम्बा और तंग क्षेत्र है जिसपर तीन मुख्य शिखर हैं। पश्चिम/पश्चिमोत्तर में ७,८८५ मी ऊँचा, मध्य में ७,७६० मी ऊँचा और पूर्व/पूर्वोत्तर में ७,६९६ मी ऊँचा।
पंगी, हिमाचल प्रदेश
पंगी (Pangi) भारत के हिमाचल प्रदेश राज्य के चम्बा ज़िले में स्थित एक तहसील और घाटी है। यह एक रमणीय पर्वतीय घाटी है। स्थानीय लोग पंगवाली नामक एक पहाड़ी भाषा बोलते हैं।
कंगतो पर्वत
कंगतो पूर्वी हिमालय में भारत व तिब्बत की सीमा पर स्थित एक ७,०६० मीटर लम्बा पर्वत है। यह भारत के अरुणाचल प्रदेश राज्य का सबसे ऊँचा पहाड़ है। तिब्बत में यह ल्होखा विभाग के त्शोना ज़िले की सीमा पर स्थित है।
रूप - मर्द का नया स्वरूप
रूप - मर्द का नया स्वरूप एक भारतीय हिन्दी धारावाहिक है, जिसका प्रसारण कलर्स में 28 मई 2018 से होने लगा है। इसका निर्माण रश्मि शर्मा टेलीफिल्म्स लिमिटेड के रश्मि शर्मा ने किया है।
कहानी
इस कहानी की शुरुआत एक आठ साल के बच्चे, रूप से शुरू होती है। रूप के परिवार में उसके पिता शमशेर (यश टोंक), उसकी माँ कमला (मिताली नाग) और उसकी तीन बड़ी बहने, हिमानी (निक्की शर्मा), जिगना (अनन्या अगरवाल) और किंजल (तशीन शाह) हैं। रूप के पिता, शमशेर महिलाओं को और अधिक अधिकार देने के खिलाफ होते हैं।
शमशेर को रूप या महिलाओं या लकड़ियों के साथ रहना बिलकुल पसंद नहीं होता है। इनमें उसकी माँ और तीनों बहने भी शामिल हैं। शमशेर को रूप का पलक के साथ दोस्ती रखना भी पसंद नहीं आता है, लेकिन वो इस बारे में रूप से कुछ नहीं कहता, क्योंकि वो उसके दोस्त जीतू की बेटी है।
एक साइकल रेस प्रतियोगिता में रणवीर धोके से जीतने की कोशिश करता है, लेकिन रूप जीत जाता है। ये हार रणवीर के मन में जलन के रूप पैदा हो जाती है। कहानी में बड़ा बदलाव तब आता है, जब शमशेर अपने बेटे को परिवार में रहने वाली महिलाओं से भी दूर करने का निर्णय लेता है और रूप को मिलिटरी स्कूल में भेज देता है।
रूप (शशांक व्यास), किंजल (कृतिका शर्मा), पलक (चाँदनी भगवनानी) और जिगना (शुभांगी सिंह), सभी बड़े हो जाते हैं। हिमानी और जिगना की थोड़े समय पहले शादी हो चुकी होती है। घर में बस रूप की माँ कमला और उसकी बहन किंजल ही रहते हैं। 15 सालों बाद रूप वापस अपने घर आता है।
अटल बिहारी वाजपेयी विश्वविद्यालय
अटल बिहारी वाजपेयी विश्वविद्यालय (पूर्व में बिलासपुर विश्वविद्यालय) बिलासपुर, छत्तीसगढ़ में स्थित विश्वविद्यालय है। यह एक राज्य-विश्वविद्यालय है जिसकी स्थापना ०३-०२-२०१२ की गजट अधिसूचना, छत्तीसगढ़ अधिनियम क्रमांक ०७, २०१२ के अन्तर्गत हुई थी। वर्तमान में यहाँ के कुलपति प्रो॰ जी॰डी॰ शर्मा हैं।
16 अक्टूबर 2022 से इस विश्वविद्यालय में एमबीबीएस की शिक्षा हिन्दी में भी दी जायेगी।
स्कॉट मॉरिसन
स्कॉट जॉन मॉरिसन (जन्म 13 मई 1968) एक ऑस्ट्रेलियाई राजनेता है, वे लिबरल पार्टी के नेता और 24 अगस्त 2018 को ऑस्ट्रेलिया के 30वें प्रधानमंत्री के रूप में चुने गये हैं। वे 2007 से प्रतिनिधि सभा के सदस्य रहे हैं, न्यू साउथ वेल्स में कुक प्रभाग का प्रतिनिधित्व करते हैं।
मॉरिसन का जन्म सिडनी में हुआ था और उन्होंने न्यू साउथ वेल्स विश्वविद्यालय से आर्थिक भूगोल का अध्ययन किया था। राजनीति में प्रवेश करने से पहले, मॉरिसन 1998 से 2000 तक न्यूजीलैंड के टूरिज्म और स्पोर्ट के निदेशक और 2004 से 2006 तक ऑस्ट्रेलिया पर्यटन के प्रबंध निदेशक के रूप में कार्य कर चुके है। वे 2000 से 2004 तक न्यू साउथ वेल्स लिबरल पार्टी के राज्य निदेशक भी थे। मॉरिसन पहली बार 2007 के संघीय चुनाव में प्रतिनिधि सभा के लिए चुने गए। 2010 के चुनाव के बाद उन्हें विपक्षी मोर्चे पर नियुक्त किया गया था।
2013 के चुनाव में गठबंधन की जीत के बाद, मॉरिसन को एबॉट सरकार में आप्रवासन और सीमा संरक्षण मंत्री नियुक्त किया गया था। इस पद में रहते हुए, उन पर गठबंधन की प्रमुख नीतियों में से एक संप्रभु सीमा अभियान को लागू करने की जिम्मेदार थी। दिसंबर 2014 में मंत्रीमंडल में फेरबदल होने के बाद, मॉरिसन को सामाजिक सेवाओं का मंत्री बनाया गया। सितंबर 2015 में जब मैल्कम टर्नबुल ने टोनी एबॉट को प्रधानमंत्री के रूप में प्रतिस्थापित किया तब मॉरिसन को कोषाध्यक्ष के रूप में पदोन्नत किया गया।
अगस्त 2018 में, पार्टी के रूढ़िवादी पक्ष में फैले असंतोष के बाद पीटर डटन ने लिबरल पार्टी के नेतृत्व के लिए टर्नबुल को चुनौती दी। टर्नबुल ने नेतृत्व के लिये हुए मतदान में डटन को हरा दिया, लेकिन तनाव बना रहा और पार्टी ने दूसरी बाद मतदान कराने के पक्ष में फैसला किया; इस बार टर्नबुल उम्मीदवार बनने से पीछे हट गये। दूसरे मतदान में, मॉरिसन एक समझौता उम्मीदवार के रूप में उभरे, उन्होंने ड्यूटन और जूली बिशप को पराजित कर लिबरल पार्टी के नेता और प्रधानमंत्री बनने के लिए चुने गये। 24 अगस्त की संध्या को उन्होंने प्रधानमंत्री के रूप में शपथ ली।
लेडी ज़ैनब कोब्बोल्ड
लेडी ज़ैनब कोब्बोल्ड (जन्म: लेडी एवलिन मरे ; 17 जुलाई 1867) (अंग्रेज़ी:Zainab Cobbold) स्कॉटिश डायारिस्ट, यात्री और लेखक, यूनाइटेड किंगडम में रानी विक्टोरिया के रानी विक्टोरिया के शासनकाल में कुलीन परिवार की पहली महिला हैं जिन्हें इस्लाम धर्म अपनाने के कारण भी जाना जाता है।
जीवनी
जन्म
1867 में एडिनबर्ग में जन्म हुआ। चार्ल्स एडोल्फस मुर्रे की सबसे बड़ी बेटी थीं
प्रकाशित कार्य
लेडी ज़ैनब कोबोल्ड ने हज यात्रा पर आर्टिकल और डायरी लिखी, जो बाद में अनुवादित हो कर भी प्रकाशित हुई।
मृत्यु
1963 में लेडी एवलिन की मृत्यु हो गई और उन्हें दफन कर दिया गया, उनकी क़ब्र पर ग्रेवस्टोन पर लिखा है:
"अल्लाह आकाश और पृथ्वी का प्रकाश है"
वह अपनी संपत्ति इनवर्नेस में दफन है ।
संयुक्त राज्य की नागरिकता
संयुक्त राज्य की नागरिकता एक दर्जा हैं, जिससे विशेष अधिकार, कर्तव्य और लाभ अपरिहार्य होते हैं। नागरिकता को अधिकारों का होने का अधिकार समझा जाता हैं, क्योंकि, यह उत्तरवर्ती अधिकारों के समूह, जैसे कि, संयुक्त राज्य में रहने और काम करने का अधिकार, और संघीय सहायता प्राप्त करने का अधिकार, का आधार-स्थम्भ हैं।
रबेका हॉल
रबेका मारिया हॉल (जन्म 3 मई 1982) एक अंग्रेजी अभिनेत्री और फिल्म निर्देशक हैं। उन्होंने अपने पिता सर पीटर हॉल द्वारा निर्देशित द कैमोमाइल लॉन के 1992 के टेलीविजन रूपांतरण में 10 साल की उम्र में अपनी पहली ऑनस्क्रीन उपस्थिति दर्ज की। उनके पेशेवर मंच की शुरुआत उनके पिता की 2002 की मिसेज मैस के प्रोडक्शन में हुई थी। वारेन का पेशा, जिसने उन्हें इयान चार्ल्सन पुरस्कार अर्जित किया।
2006 में, स्टार्टर फ़ॉर 10 में अपनी पहली फिल्म के बाद, हॉल को क्रिस्टोफर नोलन की द प्रेस्टीज में सफल भूमिका मिली। 2008 में, उन्होंने वुडी एलेन की रोमांटिक कॉमेडी-ड्रामा विक्की क्रिस्टीना बार्सिलोना में विक्की के रूप में अभिनय किया, जिसके लिए उन्हें सर्वश्रेष्ठ अभिनेत्री के लिए गोल्डन ग्लोब नामांकन मिला। उन्होंने अपने निर्देशन की शुरुआत पासिंग (2021) से की, जिसे आलोचकों की प्रशंसा मिली।
हॉल ने ब्रिटिश टेलीविजन पर भी कई उल्लेखनीय प्रदर्शन किए हैं। उन्होंने 2009 चैनल 4 मिनिसरीज रेड राइडिंग: 1974 के लिए सर्वश्रेष्ठ सहायक अभिनेत्री का ब्रिटिश अकादमी टेलीविजन पुरस्कार जीता। 2013 में, उन्हें बीबीसी टू के परेड्स एंड में उनके प्रदर्शन के लिए सर्वश्रेष्ठ अभिनेत्री के लिए ब्रिटिश अकादमी टेलीविजन पुरस्कार के लिए नामांकित किया गया था।
व्यक्तिगत जीवन
2010 में, हॉल और निर्देशक सैम मेंडेस, जो उस समय केट विंसलेट से शादी कर चुके थे, के बीच अफेयर की तीव्र मीडिया अटकलें थीं। हॉल और मेंडेस 2011 से 2013 तक रिलेशनशिप में थे।
2014 में, ब्रॉडवे प्रोडक्शन में सह-अभिनीत होने के दौरान हॉल ने अभिनेता मॉर्गन स्पेक्टर से मुलाकात की। उन्होंने 2015 में शादी की।
कमला (नाम)
कमला एक नाम और उपनाम हैं। इसका अर्थ है संस्कृत में "कमल"। नाम के साथ उल्लेखनीय लोगों और पात्रों में शामिल हैं:
गुगे
गुगे (तिब्बती: གུ་གེ་རྒྱལ་རབས) पश्चिमी तिब्बत का एक प्राचीन राज्य था जो १०वीं शताब्दी ईसवी के बाद अपने चरम पर पहुँचा। अपने सबसे बड़े विस्तार में इसका राज भारत के कुछ इलाक़ों तक पहुँच गया, जिनमें हिमाचल प्रदेश का स्पीति क्षेत्र और ऊपरी किन्नौर ज़िला, तथा जम्मू व कश्मीर की ज़ंस्कार घाटी शामिल थे। इसका केन्द्र तिब्बत के न्गारी विभाग के आधुनिक ज़ान्दा ज़िले में था। इसकी राजधानी त्सापरंग थी, जिसके खंडहर अवशेष आज भी खड़े हैं।
हुसैनी ब्राह्मण
हुसैनी ब्राह्मण एक मोहयाल समुदाय है जिसका हिंदू और इस्लाम दोनों से संबंध है। असल में कुछ ऐसे भी हिंदू हैं जो पहचान से तो हिंदू होते हैं लेकिन वह कोई भी हिंदू परंपराओं का पालन नहीं करते हैं।  इन्हीं लोगों में से आगे चलकर मोहयाल नाम का एक संप्रदाय बन जाता है। मोहयाल समुदाय पहचान से हिंदू है, हालांकि, हिंदू परंपरा के अनुरूप, उन्होंने कोई भी इंडिक या हिंदुस्तानी परंपरा नहीं अपनाई है।
अनलजीत सिंह
अनलजीत सिंह (जन्म: 11 जनवरी, 1954) भारत के एक व्यवसायी है जो मैक्स हेल्थकेयर तथा मैक्स बुपा हेल्थ इंश्योरैंस कम्पनी के अध्यक्ष हैं। वे मैक्स लाइफ इंश्योरैंस के कार्यकारी अध्यक्ष हैं। वे रैनबाक्सी लैबोरेटरीज के संस्थापक भाई मोहन सिंह के सबसे छोटे पुत्र हैं।
देबू चौधरी
पंडित देवब्रता (देबू) चौधरी (30 मई 1935 – 1 मई 2021) भारतीय सितारवाद और शिक्षक थे। उन्हें पद्मश्री और पद्मभूषण पुरस्कार से सम्मानित किया जा चुका है। उन्होंने छः पुस्तकें लिखी थी और आठ नये राग निर्मित करने सहित विभिन्न संगीतों की रचना की थी। वर्ष 1963 से वो विभिन्न रेड़ियो प्रसारणों में सुनाई दिये और वो मुस्ताक़ अली खान के शिष्य रहे हैं।
शिल्पा
शिल्पा एक भारतीय स्त्री नाम हैं, जिसका अर्थ है "मूर्तिकला", "मूर्ति" और "कला का काम"।
कल्पेश
कल्पेश एक भारतीय पुरुष नाम है।
हिमालयी वन चिड़िया
हिमालयी वन चिड़िया (जूथेरा सालिमअली) चिड़िया की एक प्रजाति है, जिसे 2016 में खोजा गया था। इसका नाम भारत के पक्षी विज्ञानी सालिम अली के नाम पर "जूथेरा सालिमअली" रखा गया। वंशावली अध्ययन के आधार पर यह पता चलता है कि इस प्रजाति कि आबादी कम से कम 3 लाख वर्ष पूर्व अपने पूर्वज से अलग हो गई थी। इनका निवास स्थान हिमालय के वनों में है।
नामकरण
इसका नाम भारत के प्रसिद्ध पक्षी विज्ञानी सालिम अली के द्वारा इस क्षेत्र में किए गए कार्यों को देखते हुए, उनके सम्मान हेतु उनके ही नाम पर "जूथेरा सालिमअली" रखा गया।
खोज
भारत, चीन, स्वीडन, रूस और अमेरिका के वैज्ञानिकों द्वारा 2009 से इसके खोज का कार्य शुरू हुआ था। लेकिन 2016 में इस नई प्रजाति का पता चला। इसका पता पूर्वोत्तर भारत में हिमालय के वनों में चला। इस नई प्रजाति के होने का पता तब चला जब एक जैसी दिखने वाली दो प्रजाति में स्वर का अन्तर मिला। इसमें से एक प्रजाति का स्वर अत्यधिक मधुर था, जबकि दूसरी प्रजाति के पक्षी का स्वर काफी कर्कशता युक्त था।
इन दोनों के ध्वनि में अन्तर मिलने के बाद भी इसकी पुष्टि हेतु कई तरह के जाँच किए गए, जिसमें इनके आकार, रहने खाने के तरीके आदि शामिल है। इनके डीएनए और अन्य प्रकार के जाँच करने पर इस बात का पता चला कि यह एक नई प्रजाति है। भारत के आजादी के बाद 1947 से अबतक पक्षी की कुल 4 नई प्रजाति का पता चल चुका है। साथ ही चीन में इस तरह की एक प्रजाति का पता चला है। लेकिन अब तक उस प्रजाति का पूरा अध्ययन नहीं किया गया है कि वह एक इस प्रजाति से भिन्न कोई नई प्रजाति है या यही प्रजाति है। इस खोज में कई देशों के वैज्ञानिकों ने अपना योगदान दिया। जिसमें चाओ चाओ (चीन), जिंग्जू (स्वीडन), शशांक दल्वी (भारत), टियांगलोंग कई (चीन), युयान गुयान (चीन), रुईयिंग (चीन), मिखाइल कल्याकिन (रूस), फुमीन लेई (चीन) और उरबान ओलस्सन (स्वीडन) शामिल है।
टट्टी
टट्टी शब्द बांस की पट्टयों  से बनी हुई वस्तु है जिसे छप्पर और अस्थाई दरवाजा इत्यादि मे प्रयोग करते हैं। लेकिन वर्तमान में उस छप्पर को टटिया,टाट,पट्टी आदि कहते हैं और टट्टी को अब सामान्यत: मल के समतुल्य माना जाता है। इस शब्द को आधुनिक भाषा में अश्लील और अपवित्र माना जाता है। एक संज्ञा के रूप में, यह मल पदार्थ को संदर्भित करता है, और एक क्रिया के रूप में इसका अर्थ है शौच; बहुवचन ("शिट्स") में, इसका अर्थ है दस्त। ब्रिटिश और आयरिश अंग्रेजी में शिट एक सामान्य रूप है। एक कठबोली शब्द के रूप में, बकवास के कई अर्थ हैं, जिनमें शामिल हैं: बकवास, मूर्खता, कम मूल्य या गुणवत्ता का कुछ, तुच्छ और आमतौर पर घमंडी या गलत बात या एक तिरस्कारपूर्ण व्यक्ति। इसका उपयोग किसी अन्य संज्ञा को सामान्य रूप से या झुंझलाहट, आश्चर्य या क्रोध की अभिव्यक्ति के रूप में भी किया जा सकता है।
शब्द-साधन
यह शब्द संभवतः पुरानी अंग्रेज़ी से लिया गया है, जिसमें संज्ञा स्किट (गोबर, केवल जगह के नामों में अनुप्रमाणित) और स्किट (दस्त) और क्रिया स्कूटन (शौच करने के लिए, केवल बेसकटन में अनुप्रमाणित, मलमूत्र के साथ कवर करने के लिए); अंततः यह मध्य अंग्रेजी schītte (मलमूत्र), schyt (दस्त) और शिटेन (शौच करने के लिए) में रूपांतरित हो गया, और यह लगभग निश्चित है कि रोमन साम्राज्य के समय पूर्व जर्मनिक जनजातियों द्वारा किसी न किसी रूप में इसका उपयोग किया गया था। यह शब्द आगे प्रोटो-जर्मेनिक * स्किट - और अंततः प्रोटो-इंडो-यूरोपियन *स्कीड - "कट, अलग" के लिए खोजा जा सकता है, वही मूल शब्द शेड बन गया है। आधुनिक जर्मनिक भाषाओं में इस शब्द के कई संज्ञेय हैं, जैसे कि जर्मन स्की, डच शिज्ट, स्वीडिश स्किट, आइसलैंडिक स्किटूर, नॉर्वेजियन स्किट आदि। प्राचीन यूनानी में प्रोटो-इंडो-यूरोपीय * स्केर से 'स्केर' (जीन। 'स्काटोस' इसलिए 'स्काटो-') था, जो संभवतः असंबंधित है।
सज़ाह
सजाह बिन्त अल हारिस बिन सुयद (अरबी: سجاح بنت الحارث بن سويد, फ्लोरिट 630s CE) बनू तग़लिब के गोत्र से, एक अरब ईसाई थीं जो अपने कबीले से सबसे पहले थीं; तब अरब जनजातियों के भीतर एक विभाजन पैदा हुआ और अंत में बनू हनीफा ने बचाव किया। सजाह लोगों की एक श्रृंखला (उनके भावी पति सहित) में से एक थे जिन्होंने 7 वीं शताब्दी के अरब में पैग़म्बर होने का दावा किया था और शुरुआती इस्लामिक काल में रिद्दा युद्ध के दौरान पैग़म्बर होने का दावा करने वाली एकमात्र महिला भी थीं। उनके पिता, अल-हारिस, इराक के बानू तग़लिब जनजाति के थे।
इतिहास
एपोस्टैसी के युद्धों के दौरान जो मुहम्मद की मृत्यु के बाद उभरा था, सजाह ने घोषणा की कि वह यह जानने के बाद एक पैग़म्बर थी कि मुसलमा और तुलेहा ने भविष्यवक्ता घोषित किया था। पैग़म्बर होने का दावा करने से पहले, सज़ाह की एक ख्याति थी। इसके बाद, मदीना में मार्च करने के लिए 4,000 लोग उसके आसपास इकट्ठा हुए। अन्य लोग मदीना के खिलाफ उसके साथ जुड़ गए। हालाँकि, मदीना पर उसके नियोजित हमले को बंद कर दिया गया था, जब उसे पता चला कि ख़ालिद बिन वलीद की सेना ने तुलेहा अल-असदी (एक अन्य स्व-घोषित पैगंबर) को हराया था। इसके बाद, उसने ख़ालिद बिन वलीद की धमकी का विरोध करने के लिए मुसेलीमा के साथ सहयोग मांगा। शुरुआत में आपसी समझ मुसेलीमा के साथ पहुँची। हालाँकि, बाद में सजाह ने मुसलीम से शादी कर ली और अपने स्व-घोषित पैगम्बर को स्वीकार कर लिया। इसके बाद खालिद ने साजाह के आसपास के शेष विद्रोही तत्वों को कुचल दिया, और फिर मुसेलीमा को कुचलने के लिए आगे बढ़ा। यममा की लड़ाई के बाद जहाँ मुसेलीमा की मौत हुई, सजाह इस्लाम में परिवर्तित हो गई।
राज ऋषि कॉलेज
राज ऋषि कॉलेज भारत के राजस्थान राज्य के अलवर जिले में स्थित है। यह राजस्थान के प्रतिष्ठित कॉलेजों में से एक है। यह अलवर जिले का सबसे बड़ा विज्ञान और कॉमर्स कॉलेज है और यह RRBM UNIVERSITY से संबद्ध है। विश्वविद्यालय एक मध्यवर्ती कॉलेज के रूप में तत्कालीन महाराजा राज ऋषि देव जय सिंह द्वारा 1930 में राजर्षि कॉलेज के रूप में स्थापित किया गया था। कॉलेज का कैंपस 250 एकड़ (1.0 कि॰मी॰2) का है जो कि विनय विलास पैलेस में चल रहा है। कॉलेज में 105 (35 महिला और 70 पुरुष) शिक्षक एवं 2600 छात्र हैं।
अंजलि एला मेनन
अंजलि एला मेनन (जन्म:1940) भारत की एक कलाकार हैं। उन्हें सन २००० में भारत सरकार द्वारा पद्मश्री से अलंकृत किया गया था।
बाहरी कड़ियाँ
जन्म:1940, वेस्ट बंगाल
कार्यक्षेत्र: चित्रकारी
अंजलि इला मेनन भारत की बेहतरीन समकालीन कलाकारों में से एक हैं। उनके द्वारा बनाये गए चित्र दुनिभर के महत्वपूर्ण संग्रहालयों में रखे हुए हैं। सन 2006 में कैलिफ़ोर्निया के ‘एशियन आर्ट म्यूजियम ऑफ़ सन फ्रांसिस्को’ ने उनकी एक महत्वपूर्ण रचना ‘यात्रा’ का अधिग्रहण किया। उनकी पेंटिंग का पसंदीदा माध्यम है तैल पर इसके अलावा वे शीशा और वाटर कलर जैसे दूसरे माध्यमों पर भी चित्रकारी करती हैं। अंजलि एक जानी-मानी भित्ति चित्रकार भी हैं। कला जगत में उनकी उपलब्धियों के लिए भारत सरकार ने सन 2000 में उन्हें पद्म श्री से सम्मानित किया।
प्रारंभिक जीवन
अंजलि इला मेनन का जन्म सन 1940 में बंगाल में हुआ था। उनकी प्रारंभिक शिक्षा तमिलनाडु के निलगिरी के लवडेल स्थित लॉरेंस स्कूल में हुआ। बचपन में ही उनका झुकाव चित्रकारी की ओर हो गया और 15 साल की उम्र तक वे अपने कुछ चित्र बेच भी चुकी थीं। स्कूल की शिक्षा के बाद उन्होंने मुंबई के प्रसिद्ध सर जे.जे. स्कूल ऑफ़ आर्ट में कुछ समय तक अध्ययन किया और उसके बाद दिल्ली के प्रसिद्ध मिरांडा कॉलेज में दाखिला लिया जहाँ से उन्होंने अंग्रेजी साहित्य में डिग्री प्राप्त की। इसी दौरान वे इतालवी चित्रकार मोदिग्लिअनि और भारतीय चित्रकार एम.एफ. हुसैन की कला से बहुत प्रभावित हुईं। जब वे 18 साल की थीं तब उन्होंने अपनी अलग-अलग शैली के 53 चित्रों की प्रदर्शनी लगाई। उनकी रचनात्मक प्रतिभा के परिणामस्वरूप उन्हें फ्रांस सरकार ने एक छात्रवृत्ति दी जिसके माध्यम से उन्हें विश्व प्रसिद्ध ‘इकोल नेशनल सुपेरियर डे ब्यू आर्ट्स’ में शिक्षा ग्रहण करने का सौभाग्य प्राप्त हुआ।
भारत वापस आने से पहले उन्होंने यूरोप और पश्चिमी एशिया की यात्रा की जहाँ उन्होंने विभिन्न प्रकार की कलाओं का अध्ययन किया।
करियर
उनकी पहली एकल प्रदर्शनी सन 1958 में लगी थी जिसके बाद इनकी कलाकृतियों की लगभग 50 प्रदर्शनियां लग चुकी हैं।
अंजलि मेनन की कृतियां राष्ट्रीय आधुनिक कला संग्रह, नई दिल्ली, पीबाडी एसेक्स म्यूजियम, चंडीगढ म्यूजियम, द एशियन आर्ट म्यूजियम, सैन फ्रांसिस्को और जापान के फुकुओका म्यूजियम सहित दुनिया भर के कई निजी संग्रहों में रखी गई हैं।
वे एक प्रसिद्ध भित्ति चित्रकार भी हैं और कई समारोहों में भारत का प्रतिनिधित्व कर चुकी हैं।
पुरस्कार और सम्मान
हरिहर, कर्नाटक
हरिहर (Harihar) भारत के कर्नाटक राज्य के दावणगेरे ज़िले में स्थित एक नगर है। यह हरिहर तालुका का मुख्यालय भी है और तुंगभद्रा नदी के किनारे बसा हुआ है। राष्ट्रीय राजमार्ग ४८ इसके समीप से गुज़रता है।
राम शकल
राम शकल (जन्म: 21 मार्च 1963), भारतीय जनता पार्टी से संबंधित एक भारतीय किसान नेता हैं। वर्तमान में वे भारत के वरिष्ठ सदन राज्यसभा के नामित सदस्य हैं। लोकसभा में वे तीन बार उत्तर प्रदेश के रॉबर्ट्सगंज संसदीय क्षेत्र का प्रतिनिधित्व कर चुके हैं।
राम शकल ने वर्ष 1986 में एमए (राजनीतिशास्त्र) उत्तीर्ण की। इन्होंने इमरजेंसी के दौरान वर्ष 1974 से ही राष्ट्रीय स्वयंसेवक संघ से जुड़े। वर्ष 1986 से 1996 तक संघ के क्षेत्रीय प्रचारक रहे। इन्होंने पहली बार 1996 में रॉबर्ट्सगंज लोक सभा निर्वाचन क्षेत्र से चुनाव लड़ा और जीत हासिल की। वर्ष 1998 और 1999 में भी इसी सीट से जीत हासिल कर लगातार तीन बार सांसद रहे। वर्ष 2004 में पुन: उन्होने लोकसभा चुनाव लड़ा पर उन्हे पराजय मिली। जनपद सोनभद्र से राज्यसभा सांसद मनोनीत होने वाले वे पहले शख्स हैं। अब तक जनपद से किसी दूसरे जनप्रतिनिधि को राज्यसभा सांसद मनोनीत होने का मौका नहीं मिला है।
भूमध्यसागरीय जलवायु
भूमध्य जलवायु (mediterranean climate) वह जलवायु है जो भूमध्य द्रोणी क्षेत्र में व्यापक है। भूमध्य सागर के अलावा कैलिफ़ोर्निया के तटवर्ती क्षेत्र, पश्चिमी और दक्षिणी ऑस्ट्रेलिया के कुछ क्षेत्र, दक्षिणपश्चिमी दक्षिण अफ़्रीका और मध्य चिली में भी इस प्रकार की मौसमी परिस्थितियाँ मिलती हैं। इन इलाक़ों में हलकी ठंड व वर्षा वाली शीतऋतु और मध्यम गरमी वाली व शुष्क ग्रीष्मऋतु होती है।
कोपेन जलवायु वर्गीकरण
कोपेन जलवायु वर्गीकरण में दो प्रकार के भूमध्य जलवायु बताएँ गए हैं: गरम ग्रीष्मऋतु भूमध्य जलवायु (Hot-summer mediterranean climate, कूट: Csa)और हलकी-गरम ग्रीष्मऋतु भूमध्य जलवायु (Warm-summer mediterranean climate, कूट: Csb)।
कांतिलाल
कांतिलाल नाम से विकिपीडिया पर निम्न लेख हैं:
कनिका (नाम)
कनिका एक संस्कृत भारतीय स्त्री नाम है, जो अक्सर हिंदू समुदाय में पाई जाती है। इसका अर्थ है "परमाणु", "बीज" या "सोना"। इसका अर्थ कुछ ऐसा भी है जो गेहूं के दाने के रंग के समान है, अनिवार्य रूप से सुनहरा।
शब्द-साधन
कनिका शब्द के कई मूल हैं। इसका मतलब निम्न में से एक हो सकता है:
धार्मिक महत्व
यह शब्द ज्यादातर हिंदू धर्म में पाया जाता है। यह बौद्ध और जैन धर्म में भी पाया जाता है। राशि चक्र पर हस्ताक्षर आम तौर पर कनिका के साथ जुड़े है मिथुन।
रीमा कागती
रीमा कागती (जन्म; १९७२) एक भारतीय फिल्म निर्देशक और पटकथा लेखक है जो मुख्य रूप से बॉलीवुड में कार्य करती है। इन्होंने अपने निर्देशन में पहली फिल्म साल २००७ में हनीमून ट्रैवल्स प्राइवेट लिमिटेड बनाई थी। जबकि इनकी पहली फिल्म २००१ में बनी लगान थी जिसमें सहायक निर्देशक की भूमिका निभाई।
२०१८ में रीमा कागती ने गोल्ड फिल्म का भी निर्देशन किया जिसमें मुख्य भूमिका अक्षय कुमार और मौनी रॉय ने निभाई है।
ज़ी स्टूडियोज़
ज़ी स्टूडियोज़ भारत में स्थित एक फिल्म निर्माण और वितरण कंपनी है जिसका स्वामित्व ज़ी मनोरंजन उद्योग है।
डेविड शेफर्ड
डेविड रॉबर्ट शेफर्ड (David Robert Shepherd) (जन्म २७ दिसम्बर १९४० – २७ अक्टूबर २००९) एक पूर्व प्रथम श्रेणी क्रिकेट खिलाड़ी और क्रिकेट-अम्पायर थे। इन्होंने कुल ९२ टेस्ट क्रिकेट मैचों में तथा १७२ एक दिवसीय अंतर्राष्ट्रीय मैचों में अम्पायरिंग की। वे प्रथम श्रेणी के क्रिकेट खिलाड़ी थे जो ग्लूसेस्टरशायर के लिए खेले थे और बाद में दुनिया के सबसे लोकप्रिय अम्पायरों में से एक बने। वे 92 टेस्ट मैचों में शामिल थे, जिनमें से अन्तिम जून 2005 में खेला गया, और यह किसी अंग्रेज़ अम्पायर के लिए सर्वाधिक था। उन्होंने 172 ओ डी आई में भी अम्पायरी के जौहर दिखलाए, जिनमें लगातार तीन विश्व कप फ़ाइनल रहे हैं जो 1996, 1999 और 2003 में खेले गए।
साउथ पार्क
साउथ पार्क (South Park)
तेबेस्स
तेबेस्स (تبسة Tibissa, Tbessa or Tibesti), उत्तर-पूर्व अल्जीरिया के तेबेस्स प्रांत क्षेत्र की राजधानी है। इस क्षेत्र में कई ऐतिहासिक स्थल है जिसमें सबसे महत्वपूर्ण दीवारें है जो शहर और इसके द्वारों के चारों ओर है। यह शहर अपने पारंपरिक अल्जीरियाई कालीनों के लिए भी जाना जाता है।
नकुल मेहता
नकुल मेहता एक भारतीय अभिनेता हैं, जो प्यार का दर्द है मीठा मीठा प्यारा प्यारा में आदित्य कुमार की मुख्य किरदार निभाने के कारण जाने जाते हैं। इसके अलावा ये स्टार प्लस के धारावाहिक इश्क़बाज़ में शिवाय सिंह ओबरॉय नाम का मुख्य किरदार भी निभा चुके हैं।
धारावाहिक
रोल –आदित्य कुमार
रोल - राम कपूर
रोल – राम कपूर
यशवंतराव होलकर द्वितीय
महाराजा यशवंत राव होलकर द्वितीय जन्म: 6 September 1908, इन्दौर मृत्यु : 5 December 1961, मुम्बई
ढोल ग्यारस तिथि अनुसार इंदौर शहर के आखिरी महाराजा आधुनिक इंदौर के निर्माता महाराधिराज राज राजेश्वर श्रीमंत यशवंत राव होलकर जी का जन्म हुआ था
महारानी चन्द्रावति माँ साहेब होलकर व महाराजा तुकोजिराव होलकर तृतीय को 6 सितंबर 1908 को ढोलग्यारस पर प्राप्त होने वाला पुत्ररत्न होलकर राज्य का अंतिम महाराजा होगा यह कोई सोच भी नहीं सकता था।इनका जन्म लालकोठी में हुआ एवं नामकरण किया गया यशवंतराव। इसके बाद लालकोठी का नाम यशवंत निवास कोठी पड गया। इनका बालपन लालबाग पैलेस में गुजरा। शिक्षा विदेश में होने के बावजूद जीवनशैली में भारतीय संस्कार ही भारी
विवाह- कोल्हापुर के पास कागल स्टेट के राजे संजेराव घाटगे की राजकन्या संयोगिता राजे के साथ 9 फरवरी 1924 को वसंत पंचमी के दिन राजवाडे में शाही ठाठबाट के साथ संपन्न हुआ।
राजतिलक- यशवंत के पिता महाराजा तुकोजिराव होलकर के प्रति जनता का अटुट स्नेह अंग्रेजों को नागवार गुजरा। बोवला कांड में महाराजा को ही दोषी ठहराकर अंग्रेजी हुकूमत ने 26 फरवरी 1926 को कोट मे हाजरी दो या गद्दी छोडो ऐसा फरमान जारी कर दिया। महाराजा ने अपने युवराज के लिए गद्दी छोडना उचित समझा। युवराज यशवंतराव भारी मन से इस घटना को स्वीकार करते हुए मात्र 17 वर्ष की आयु मे गदनशील हुए और कहलाए महाराधिराज राज राजेश्वर सवाई श्रीमंत यशवंतराव होलकर द्वितीय। इसके बाद महाराज का निवास माणिकबाग पैलेस रहा।
खेल, कला, व्यापार व अन्य क्षेत्रों में महाराजा का काफी योगदान रहा। उनके द्वारा स्थापित होलकर क्रिकेट टीम की अंतर्राष्ट्रीय जगत मे बहुत ख्याति थी। 1935 में महात्मा गांधी के इन्दौर आगमन पर महाराजा साहेब ने हिन्दी साहित्य सम्मेलन को आर्थिक सहायता प्रदान की थी। 16 जून 1948 को होलकर राज्य का भारतीय संघ में विलय हो गया। महाराजा यशवंतराव द्वितीय पहले महाराजा थे जिन्होंने देश के प्रति अपने राज्य का विलय बिना किसी शर्त पर मंजूर कर लिया । सत्ता समाप्त होने के बावजूद महाराजा ने रेसीडेन्सी क्षेत्र में गरीबों के लिए नि:शुल्क सात मंजिला प्रदेश का सबसे बड़ा चिकित्सालय महाराजा यशवंतराव चिकित्सालय (M.Y.H) बनवाया। उस समय यह एशिया का सबसे बड़ा अस्पताल था।
केवी30
मकबरा केवी 30 मिस्र में राजाओं की घाटी में स्थित है। 1817 में जियोवानी बेल्ज़ोनी ने दूसरी अर्ल बेलमोर से एक कमीशन पर कार्य किया था। नतीजतन, यह लॉर्ड बेलमोर के मकबरे के रूप में भी जाना जाता है। लेकिन मकबरे के मूल कब्जे या निवासियों के बारे में कुछ भी जानकारी नहीं है।
महाव्रत
जैन धर्म में निम्नलिखित पाँच व्रतों को महाव्रत कहा जाता है-
पांचवा व्रत ब्रह्मचर्य महावीर द्वारा प्रतिपादित किया गया है
कार्तिक (मास)
हिन्दू पंचांग के अनुसार साल के आठवें माह का नाम कार्तिक हैं।
प्रमेय (समाचार पत्र)
प्रमेय (ओड़िया : ପ୍ରମେୟ), ओड़िया भाषा का एक समाचार पत्र है। यह ओड़ीसा का तीसरा सबसे अधिक पढ़ा जाने वाला पत्र है। सन २०१५ में इन्होने अपना एक टीवी चैनेल भी आरम्भ किया जिसका नाम 'प्रमेय न्यूज ७' है।
प्रमाण (पत्रिका)
प्रमाण – भौतिकी पत्रिका भारत की एक भौतिकी पत्रिका (जर्नल) है जो भारतीय विज्ञान अकादमी द्वारा प्रकाशित होती है। यह १९७३ में आरम्भ की गयी थी ताकि भारतीय भौतिकशास्त्री अपने कार्यों को सबसे सामने प्रस्तुत कर सकें और ज्ञान का प्रसार हो।
ग्रेट सदर्न (पश्चिमी ऑस्ट्रेलिया)
ग्रेट सदर्न (Great Southern, अर्थ: महान दक्षिणी) क्षेत्र वेस्टर्न ऑस्ट्रेलिया के पश्चिमी भाग के दक्षिण में हिन्द महासागर से तटवर्ती एक क्षेत्र है। यह अपने भूमध्य जलवायु के लिए जाना जाता है जहाँ न अधिक गरमी होती है न सर्दी। ऐल्बनी का बंदरगाह-शहर इसका ऐतिहासिक केन्द्र है। यहाँ दसियों हज़ार वर्षों से नूंगार लोग बसे हुए थे जो एक ऑस्ट्रेलियाई आदिवासी समुदाय है लेकिन सन् १८२६ के बाद से यहाँ यूरोपीय घुसपैठ और फिर क़ब्ज़ा आरम्भ हो गया। अनुकूल मौसम व धरती के कारण यहाँ कृषि बहुत सफल रही है - अंगूर, गेहूँ, ऊन और भेड़ का मांस यहाँ के मुख्य उत्पादन हैं। ऐल्बनी में मत्स्योद्योग भी एक मुख्य व्यवसाय है।
छलेफ
छलेफ अल्जीरिया का एक शहर और छलेफ प्रांत की राजधानी है। यह अल्जीरिया के 200 किलोमीटर (120 मील) पश्चिम में अल्जीरिया के उत्तर में स्थित है। इसकी स्थापना 1843 में रोमन कास्टेलम टिंगिटानम के खंडहरों पर ओरलैन्सविले के रूप में हुई थी। 1962 में, इसका नाम बदलकर अल-असनाम कर दिया गया, लेकिन 1980 के बाद इसका नाम बदलकर छलेफ कर दिया गया जो अल्जीरिया की सबसे लंबी नदी के नाम से लिया गया है।
अफ़ज़ल-उद-दौला, आसफ़ जाह पंचम
अफजल उड़-दौला, असफ जह V, "मीर तेहेनियत अली खान" सिद्दीकी बायाफंदी (11 अक्टूबर 1857 - 26 फरवरी 1869) ने 1857 से 1869 तक भारत के हैदराबाद के निजाम थे। वह चौथे निजाम नासिर-उद-दौला - आसफ जाह चतुर्थ के सबसे बड़े बेटे थे।वह बिलकुल अपने पिता के समान दिखता था। उनका मकबरा अन्य निज़ामों की तरह, मक्का मस्जिद में है। उनकी मृत्यु बहुत ही कम सिर्फ ४१ वर्ष की उम्र में हुई।
शैक्षणिक सुधार
उनके राज्य के दौरान, सं 1854 में "दार-उल-उलूम"-  की स्थापना हुई, जो हैदराबाद की पहली नियमित शैक्षिक संस्था थी।
शैली और शीर्षक
हिज हाइनेस सर निज़ाम-उल-मुल्क, अफ़ज़ल-अड़-डौलह, नवाब फ़ारूक़ी मीर टहनियत अली खान सिद्दीक़ी बायफंडी बहादुर, असफ जह पंचम, GCSI, हैदराबाद के निज़ाम।
कैपजेमिनी
कैपजेमिनी एक फ्रांसीसी कंपनी है जिसे 1967 में स्थापित किया गया था। यह दशकों तक अधिकांश आईटी कंपनियों को प्री-डेट करती है और उनमें से एक है दुनिया की सबसे पुरानी आईटी कंपनियां। कैपजेमिनी आईटी परामर्श, आउटसोर्सिंग और अन्य पेशेवर सेवाओं पर काम करती है।
कैपजेमिनी ने € 12.79 बिलियन का राजस्व कमाया और उनके पास दुनिया भर में 270,000 कर्मचारी हैं, केवल 120,000 से अधिक भारत में।
कैपजेमिनी का पुणे में एक विशाल परिसर है जो हिंजेवाड़ी के राजीव गांधी इन्फोटेक पार्क में स्थित है।
कार्तिकेयन
भगवान मुरुगन (संक्षेप में कार्तिकेय, कार्तिक) एक तमिल पुरुष है व्यक्ति का नाम हेै, भगवान मुरुगन। से प्राप्त।
निर्वाचक मण्डल (संयुक्त राज्य)
संयुक्त राज्य निर्वाचक मण्डल या संयुक्त राज्य इलेक्टोरल कॉलेज वह निकाय हैं, जो हर चार साल में, राष्ट्रपति और उपराष्ट्रपति का चुनाव करती हैं। संयुक्त राज्य के नागरिक प्रत्यक्ष रूप से राष्ट्रपति या उपराष्ट्रपति को नहीं चुनती; इसके बजाय, वे निर्वाचकों को चुनती हैं, जो विशिष्ट उम्मीदवारों को मतदान करने की प्रतिज्ञा लेते हैं।
पृष्ठभूमि
हालांकि, एक समिति जिसका गठन विभिन्न बारीकियों को हल करने हेतु हुआ था, जिस में राष्ट्रपति के चुनाव की विधि भी सम्मिलित थी, उसने वरन यह सुझाव दिया कि चुनाव एक लोगो के समूह द्वारा हो, जो राज्यों के बीच उसी संख्याओं में प्रभाजित हो जितने उस राज्य के कांग्रेस में प्रतिनिधि हो (इसका फार्मूला लम्बीं बहसों में सुलझ गया था, जिनका परिणाम कनेक्टिकट समझौता और थ्री-फिफ्थ्स समझौता थे]], परन्तु, वे लोग प्रत्येक राज्य से "उस पद्धति से चुने जाएँगे, जैसा उस राज्य की विधायिका निर्देशित करेगी"। समिति सदस्य Gouverneur Morris ने इस बदलाव के पीछे के कारण बताएँ; कई कारणों में कुछ निम्न थे - यदि राष्ट्रपति को लोगों का एक छोटा समूह चुनता, जो नियमित रूप से मिलता हैं, तो "साज़िश" का भय था, और साथ ही, यदि राष्ट्रपति का चुनाव कांग्रेस द्वारा होता, तो उनकी स्वतन्त्रता की चिन्ता थी। कुछ डेलिगेट, जिनमें जेम्स विल्सन और जेम्स मैडिसन शामिल थे, कार्यपालिका के लोकप्रिय चुनाव के पक्ष में थे। मैडिसन ने अभिस्वीकृत किया कि भले लोकप्रिय चुनाव आदर्श रहेगा, परन्तु, दक्षिण में दासता के प्रचलन के चलते आम-सहमति प्राप्त करना मुश्किल होगा।
"एक गम्भीर स्वभाव की हालांकि कठिनाई थी लोगों द्वारा निकटतम चुनाव पर ध्यान देने में। दक्षिणी राज्यों की अपेक्षा, उत्तरी में मताधिकार काफ़ी फ़ैला हुआ था; और नीग्रो के स्कोर पर दक्षिणी राज्य चुनाव प्रभावित नहीं कर सकते थे। निर्वाचकों के प्रतिस्थापन ने यह कठिनाई निकाल दी और कुल मिलाकर अल्पतम आपत्तियों को उत्तरदायी लग रहा था।"
सम्मलेन ने समिति के निर्वाचक मण्डल के प्रस्ताव को, कुछ अल्प बदलावों के साथ, 6 सितम्बर 1787 को मंज़ूरी दे दी। सामान्यतः छोटे राज्यों के डेलिगेट निर्वाचक मण्डल को पसन्द करते थे, क्योंकि उन्हें चिन्ता थी कि अन्यथा बड़े राज्य राष्ट्रपति के चुनावों को नियन्त्रित करेंगे।
कालानुक्रमिक तालिका
स्रोत: Psephos (Adam Carr's Election Archive) पर राष्ट्रपति चुनाव 1789–2000
नोट: 1788, 1792, 1796, और 1800 में, प्रत्येक निर्वाचक ने राष्ट्रपति के लिए दो मत डालें।
एस्सेल समूह
एस्सेल समूह (Essel Group) भारत की एक संगुटिका (Conglomerate) है जिसके अध्यक्ष सुभाष चन्द्रा हैं।
सलूनी
सलूनी (Salooni) भारत के हिमाचल प्रदेश राज्य के चम्बा ज़िले में स्थित एक नगर है।
खुनयंग छिश
खुनयंग छिश या कुनयंग किश काराकोरम पर्वत शृंखला की हिस्पर मुज़ताग़ उपशृंखला का दूसरा सबसे ऊँचा पर्वत है। यह पाक-अधिकृत कश्मीर के गिलगित-बल्तिस्तान खंड के गोजल क्षेत्र में स्थित है। खुनयंग छिश विश्व का २१वाँ सबसे ऊँचा और पाकिस्तानी नियंत्रित क्षेत्रों का ८वाँ सबसे ऊँचा पर्वत है। यह अपने आसपास के क्षेत्र से अचानक ४००० मीटर बढ़ी हुई ऊँचाई के लिये जाना जाता है। यह निकटवर्ती हुन्ज़ा वादी से ५५०० मीटर अधिक ऊँचा है।
नामार्थ
अमेरिकी ऐल्पाइन क्ल्ब के अनुसार 'खुनयंग छिश' का मतलब 'कोने पर स्थित पर्वत' होता है।
कृष्ण (बहुविकल्पी)
कृष्ण एक हिंदू देवता हैं।
कश्मीरी शियाओं का उत्पीड़न
कश्मीर में शिया धर्म का इतिहास संघर्ष और परिश्रम के साथ चिह्नित है, जो आधा सहस्राब्दी से अधिक फैला हुआ है। मिर्जा हैदर तुगलग के शासन में कश्मीर में सांप्रदायिक हिंसा की घटनाएं हुईं। उसके बाद मुगलों (1586-1752), अफगानों (1752-1819), सिखों (1819-1845) और डोगरा (1846-1947) का स्थान रहा। एक छोटा शिया समुदाय आज तक कश्मीर में जीवित रहने में कामयाब रहा है।
पृष्ठभूमि
1381 ईस्वी में, तैमूर के ईरान पर आक्रमण करने के बाद, मीर सैयद अली हमदानी, एक ईरानी सूफी बड़ी संख्या में शिष्यों के साथ कश्मीर पहुंचे और इस्लाम का प्रचार किया। उन्होंने नए धर्मान्तरित लोगों के दिलों में अहलुल बैत के प्यार का संचार किया और कई किताबें और ट्रैक्ट लिखे। शिया धर्म को मीर शम्स-उद दीन इराकी द्वारा ठीक से पेश किया गया था, जिनके दादा सैयद मुहम्मद नूर बख्श मीर सैयद अली हमदानी के सूफी आदेश के थे और ईरान, कंधार, काबुल और कश्मीर में उनका बहुत बड़ा आधार था।
मीर शम्स-उद-दीन 1481 ई. में कश्मीर पहुंचे और फिर ईरान लौट आए। बीस साल बाद 1501 ईस्वी में, वह 700 शिया सूफियों, विद्वानों और मिशनरियों के साथ फिर से कश्मीर आया। 1505 ईस्वी में, शाह मीर राजवंश के राजा शिया धर्म में परिवर्तित हो गए और इसी तरह कश्मीर के चक वंश ने भी। मीर शम्स-उद-दीन इराकी ने हिमालय की घाटियों में यात्रा की और स्कर्दू से तिब्बत तक शिया धर्म का प्रसार किया, हजारों हिंदुओं और बौद्धों को शिया धर्म में परिवर्तित किया, शिया चक वंश की स्थापना की।
1586 ईस्वी में, कश्मीर को मुगल साम्राज्य में मिला दिया गया था। मुगलों ने प्रतिभाशाली अधिकारियों को नियुक्त किया और कश्मीर के सांस्कृतिक और आर्थिक जीवन में बहुत योगदान दिया। 1753 ईस्वी में कश्मीर पर अहमद शाह अब्दाली ने कब्जा कर लिया था,  जिनके वंशजों ने कश्मीर पर तब तक शासन किया जब तक कि वे 1819 ई. में सिखों से हार नहीं गए। 1846 में अंग्रेजों और जम्मू के महाराजा गुलाब सिंह के बीच अमृतसर की संधि के साथ कश्मीर घाटी डोगरा शासन के अधीन आ गई।
पहला चक्र
1532 सीई में, सुल्तान सैद खान ने मिर्जा हैदर दुगलत की कमान के तहत एक सेना भेजी जिसने काशगर से बाल्टिस्तान और लद्दाख पर हमला किया। उन्हें एक सैन्य हार का सामना करना पड़ा और सैद खान की मृत्यु के बाद, आगरा में मुगल राजा हुमायूं में शामिल हो गए। वह कश्मीर में सत्ता के लिए लगातार लड़ने वाले दो प्रतिद्वंद्वी गुटों में से एक के निमंत्रण पर, 400 मुगल सैनिकों के साथ, 1540 सीई में कश्मीर लौट आया। उसने चक शासन को समाप्त कर दिया। उनका शासन आतंक का शासन था और शियाओं के पास तकिया का अभ्यास करने के अलावा कोई विकल्प नहीं था।  उन्होंने सैयद मुहम्मद नूरबख्श की पुस्तक फ़िक़्ह-ए-अहवत पर सुन्नी विद्वानों की राय पूछी, जिसे विधर्मी घोषित किया गया था। मिर्जा दुगलत लिखते हैं: "कश्मीर के बहुत से लोग जो इस धर्मत्याग से दृढ़ता से जुड़े हुए थे, मैं सच्चे विश्वास में वापस लाया, चाहे वे चाहें या नहीं, और बहुतों को मैंने मार डाला। कई लोगों ने सूफीवाद की शरण ली लेकिन वे सच्चे सूफी नहीं हैं, जिनके पास नाम के अलावा कुछ नहीं है।" मिर्जा की धार्मिक भेदभाव की नीति ने उनके पतन को तेज कर दिया। इसने एक चौतरफा विद्रोह को जन्म दिया और उसी वर्ष के अंत तक दुगलत की हत्या कर दी गई और चक शासन बहाल कर दिया गया।
दूसरा चक्र
1554 में, एक शिया सैनिक यूसुफ मांडव का धार्मिक तर्कों के बाद एक सुन्नी मौलवी काजी हबीबुल्लाह ख्वारिज्मी के साथ लड़ाई हुई थी। काजी को गंभीर चोटें आई हैं। हालांकि, काजी बच गया और यूसुफ को एक सुन्नी न्यायाधीश ने उसे मारने की कोशिश के लिए जल्दबाजी में पत्थर मारकर मार डाला। शियाओं ने मांग की कि न्याय का पालन किया जाए और जिस व्यक्ति ने युसूफ को पत्थर मारने का फरमान जारी किया उसे दंडित किया जाए। अकबर के दूत मिर्जा मुकीम ने काजी मूसा और मुल्ला यूसुफ को मार डाला, जिसके परिणामस्वरूप दोनों समुदायों के बीच तनाव पैदा हो गया।
1568 में एक हिंसक सांप्रदायिक संघर्ष हुआ, जिसके परिणामस्वरूप कश्मीर के शासक और अकबर के बीच तनाव हुआ। 1585 ईस्वी में, शासक याकूब शाह चक ने मांग की कि सुन्नियों ने शिया नारे लगाए, जिससे फूट पैदा हुई। इसने मुगल साम्राज्य को कश्मीर पर आक्रमण करने का एक उत्तम अवसर प्रदान किया। मिर्जा कासिम खान ने कश्मीर को मुगल साम्राज्य में मिला लिया। चक शासन का अंत हो गया और आखिरकार 1589 में मुगल बादशाह अकबर ने अपने शासन का विस्तार कश्मीर तक कर लिया।
तीसरा चक्र
सोलहवीं शताब्दी के अंत तक, प्रसिद्ध सुन्नी संत अहमद सरहिंदी (1564 - 1624) ने मशहद में अब्दुल्ला खान उज़्बेक द्वारा शियाओं के वध को सही ठहराने के लिए " रद्द-ए-रवाफ़िज़ " शीर्षक के तहत एक ग्रंथ लिखा था। इसमें उनका तर्क है: "चूंकि शिया अबू बक्र, उमर, उस्मान और पवित्र पत्नियों (पैगंबर की) में से एक को कोसने की अनुमति देते हैं, जो अपने आप में बेवफाई का गठन करती है, यह मुस्लिम शासक पर निर्भर है, सभी लोगों पर, सर्वज्ञ के आदेश के अनुपालन में। राजा (अल्लाह), उन्हें मारने के लिए और सच्चे धर्म को ऊंचा करने के लिए उन पर अत्याचार करने के लिए। उनकी इमारतों को नष्ट करने और उनकी संपत्ति और सामान को जब्त करने की अनुमति है।" ग्यारह वर्षों तक राज्यपाल का पद संभालने वाला इतकाद खाँ एक निर्दयी अत्याचारी था। उन्होंने शियाओं के साथ अत्यंत क्रूरता के साथ व्यवहार किया। नक्शबंदी संत ख्वाजा ख्वांड महमूद और अहमद सरहिंदी के शिष्य शियाओं को नापसंद करते थे। जफर खान के पहले शासन के दौरान, 1636 ईस्वी में, जब लोग फल उठा रहे थे, एक शिया और एक सुन्नी के बीच एक बहस शुरू हो गई और यह शिया पड़ोस पर चौतरफा हमले तक बढ़ गया।